મયંક ખૂબ માયાળુ સ્વભાવનો છોકરો. કોઈને પણ મદદ કરવામાં એને આનંદ આવે. વિદ્યાર્થી તરીકે પણ હોંશિયાર. પરીક્ષાના દિવસો. મયંક ખૂબ સરસ રીતે પરીક્ષા આપે, પણ તેનો મિત્ર કેયુર અભ્યાસમાં આળસુ તેથી ચિઠ્ઠી-ચપાટી દ્વારા ચોરી કરે. એ વેળા આચાર્યશ્રી વિશેષ તપાસમાં વર્ગખંડમાં આવ્યા. કેયુર મૂંઝાયો, ચોરી માટે બહાર કાઢેલ કાગળનો ટુકડો આચાર્યની નજર ચૂકવી બાજુની બૅંચમાં બેઠેલ મયૂરને પકડાવી દીધો.